กฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือน พ.ศ. 2478 (ฉบับที่ 20)

กฎสำนักนายกรัฐมนตรี

กฎสำนักนายกรัฐมนตรี
ออกตามความในพระราชบัญญัติเครื่องแบบข้าราชการ
ฝ่ายพลเรือน
พุทธศักราช ๒๔๗๘
(ฉะบับที่
๒๐)
-----------------

                   อาศัยอำนาจตามความในมาตรา
๗ แห่งพระราชบัญญัติเครื่องแบบข้าราชการ
ฝ่ายพลเรือน พุทธศักราช ๒๔๗๘ นายกรัฐมนตรีออกกฎไว้
ดังต่อไปนี้
                   ข้อ
๑ 
ในกฎสำนักนายกรัฐมนตรีออกตามความในพระราชบัญญัติเครื่องแบบ
ข้าราชการฝ่ายพลเรือน พุทธศักราช ๒๔๗๘ (ฉะบับที่ ๘)
ลงวันที่ ๖ มีนาคม พุทธศักราช ๒๔๘๑ 
ให้ขีดฆ่าคำว่า "ส่วนที่ ๑ เครื่องแบบทั่วไป"
"ส่วนที่ ๒ เครื่องแบบพิเศษ" และ " ส่วนที่ ๓ 
เบ็ดเตล็ด" ออก
                   ข้อ
๒  ให้ยกเลิกความในข้อ ๒
แห่งกฎสำนักนายกรัฐมนตรี ออกตามความใน
พระราชบัญญัติเครื่องแบบข้าราชการฝ่ายพลเรือน พุทธศักราช
๒๔๗๘ (ฉะบับที่ ๘) ลงวันที่ ๖ 
มีนาคมพุทธศักราช ๒๔๘๑ และให้ใช้ความต่อไปนี้แทน
                   "ข้อ
๒ เครื่องแบบข้าราชการกลาโหมพลเรือนประจำการทั่วไปให้มี ๕ ชะนิด คือ
เครื่องแบบปกติ เครื่องแบบครึ่งยศ เครื่องแบบเต็มยศ
เครื่องแบบสโมสร และเครื่องแบบราช
การสนาม"
                   ข้อ
๓  ให้ยกเลิกความในข้อ ๗
แห่งกฎสำนักนายกรัฐมนตรีออกตามความใน
พระราชบัญญัติเครื่องแบบข้าราชการฝ่ายพลเรือน พุทธศักราช
๒๔๗๘ (ฉะบับที่ ๘) ลงวันที่ ๖
มีนาคม พุทธศักราช ๒๔๘๑
ซึ่งได้แก้ไขเพิ่มเติมโดยกฎสำนักนายกรัฐมนตรีออกตามความในพระ
ราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘
(ฉะบับที่ ๑๖) ลงวันที่ ๒๗
มิถุนายน พุทธศักราช ๒๔๘๔ และให้ใช้ความต่อไปนี้แทน
                   "ข้อ
๗  เครื่องแบบราชการสนาม ประกอบด้วย
                    (๑)
หมวกกันแดดหรือหมวกทรงหม้อตาลอย่างเครื่องแบบสีของเครื่องแบบ
ปกติ หรือหมวกหนีบสีเดียวกับหมวกกันแดด
ด้านหน้ามีดุมขนาดเล็ก ๒ ดุมติดเรียงกันในทางดิ่ง
ตรงรอยพับ
                   (๒)
เสื้อคอพับแขนยาวข้อมือรวบ หรือแขนสั้น สีอนุโลมตามเครื่องแบบสีของ
เครื่องแบบปกติติดเครื่องหมายสังกัดที่ปกคอด้านหน้าทั้งสองข้าง
มีกะเป๋าเย็บติดภายนอกตอน
อกเสื้อทั้งสองข้าง ๆ ละกะเป๋า มีใบปกรูปมนชายกลางแหลม
ที่ปากกะเป๋าทั้งสองติดดุมข้าง
ละ ๑ ดุม สำหรับขัดกับใบปกกะเป๋า
กับมีอินทรธนูสีเดียวกับเสื้อ เย็บเป็นแผ่นสี่เหลี่ยมเรียวจาก
ทางด้านไหล่ไปทางคอติดอยู่เหนือบ่าทั้งสองข้าง
ด้านทางไหล่กว้าง ๓.๕ เซ็นติเมตร เย็บติดกับ
ตะเข็บเสื้อ ด้านทางคอกว้าง ๒.๕ เซ็นติเมตร
ปลายมนขัดดุมขนาดเล็ก และบนอินทรธนูมี
ลักษณะดังต่อไปนี้
                   ข้าราชการกลาโหมพลเรือนเทียบตำแหน่งตั้งแต่ผู้บังคับการกรม
ผู้บังคับหมวด
หรือหมู่เรือรบหรือผู้บังคับกองบินใหญ่ขึ้นไป
มีแถบสีเหลืองกว้าง ๑ เซ็นติเมตร ๔ แถบ
                   ข้าราชการกลาโหมพลเรือนเทียบตำแหน่งผู้บังคับกองพัน
ผู้บังคับการเรือชั้น ๑
หรือชั้น ๒ หรือต้นเรือชั้น ๑ หรือผู้บังคับกองบินน้อย
มีแถบสีเหลืองกว้าง ๑ เซ็นติเมตร ๓ แถบ
                   ข้าราชการกลาโหมพลเรือนเทียบตำแหน่งผู้บังคับกองร้อย
ผู้บังคับการเรือชั้น
๓ ต้นเรือชั้น ๒ นายกราบหรือผู้บังคับฝูงบิน
มีแถบสีเหลืองกว้าง ๑ เซ็นติเมตร ๒ แถบ
                   ข้าราชการกลาโหมพลเรือนเทียบตำแหน่งผู้บังคับหมวดต้นเรือชั้น
๓ หรือผู้
บังคับหมวดบินและได้รับเงินเดือนอัตราทหารตั้งแต่ชั้น ๒๖ (มิใช่เบิกลด)
มีแถบสีเหลืองกว้าง ๑
เซ็นติเมตร ๑ แถบ
                   แถบดังกล่าวแล้วนี้
ทำด้วยไหมสีเหลือง การประดับแถบให้ประดับตามขวางที่
ต้นอินทรธนู แถบต้นที่สุดให้ห่างจากต้นอินทรธนู ๕ มิลลิเมตร
แถบต่อ ๆ ไปเว้นระยะห่างกัน
๕ มิลลิเมตร
                   ข้าราชการกลาโหมพลเรือนเทียบตำแหน่งตั้งแต่ผู้บังคับหมู่หรือนายเรือตอนที่ได้
รับเงินเดือนอัตราทหารต่ำกว่าชั้น ๒๖
หรือได้รับเงินเดือนอัตราทหารตั้งแต่ชั้น ๒๖ แต่เบิกลดจน
ต่ำกว่าชั้น ๒๖ มีแถบสีเหลืองกว้าง ๕ มิลลิเมตร ๑ แถบ
ประดับตามขวางกึ่งกลางอินทรธนู แถบ
ในวรรคนี้จะใช้ไหมหรือผ้าก็ได้
                   อนึ่ง
การสวมเสื้อนี้ให้สอดชายล่างของเสื้ออยู่ภายในกางเกง
                   (๓)
ดุมทั้งสิ้นที่กล่าวในข้อนี้ให้มีลักษณะเป็นรูปกลมแบน ทำด้วยวัตถุ
สีน้ำตาลแก่
                   (๔)
กางเกงแบบขายาว ไม่พับปลายขา หรือขาสั้นเพียงเข่า หรือแบบขี่ม้า 
สีอนุโลมอย่างเครื่องแบบสีของเครื่องแบบปกติ
                   (๕)
รองเท้าและถุงเท้าใช้อย่างเครื่องแบบสีของเครื่องแบบปกติ ถ้าใช้กางเกง
แบบขาสั้นให้ใช้รองเท้าหุ้มส้นสีน้ำตาล
และถุงเท้ายาวสีน้ำตาลสวมถึงใต้เข่า ถ้าใช้กางเกงแบบขี่ม้า
ให้ใช้รองเท้าสูงสีน้ำตาล
หรือรองเท้าหุ้มข้อสีน้ำตาลประกอบกับผ้าพันแข้ง หรือสนับแข้งสีน้ำตาล
                   (๖)
เข็มขัดทำด้วยหนังสีน้ำตาลกว้าง ๕ เซ็นติเมตร ใช้หัวทองเหลืองรูปสี่เหลี่ยม
ผืนผ้าชะนิดหัวกลัด
                   (๗)
จำพวกอนุศาสนาจารย์ คงใช้ปลอกแขนสีเหลือง ตามข้อ ๓ (๘) ด้วย
                   เครื่องแบบในข้อนี้
ให้ใช้ได้เมื่อมีหน้าที่ไปราชการตามภูมิประเทศหรือไปราชการ
สนามหรือในโอกาสอื่น ๆ ที่รัฐมนตรีว่าการกระทรวงกลาโหมสั่ง
                   แต่ถ้าต้องไปปฏิบัติหน้าที่ร่วมอยู่กับหน่วยกรมกองทหารแล้ว
สำหรับหมวก เสื้อ
กางเกงให้ใช้รูป ลักษณะและสีอย่างทหารในหน่วยที่สังกัด
กับประดับเครื่องหมายจำพวกของ
ทหารที่ตนเข้าร่วมสังกัดอยู่ด้วยนั้นที่เหนือปกกะเป๋าเสื้อเบื้องขวา
นอกจากนั้นให้เป็นไปตามที่
กล่าวในข้อนี้
และจะสมควรมีสิ่งใดอย่างทหารในหน่วยที่ผู้นั้นเข้าร่วมสังกัดอยู่อีกเพื่อความสะดวก
และเหมาะสมแก่การปฏิบัติราชการนั้น
ให้เป็นไปตามที่ทางราชการทหารจะสั่งหรือกำหนด
                   ข้าราชการฝ่ายพลเรือน
ไม่ว่าสังกัดกระทรวงทะบวงกรมใด เมื่อต้องไปปฏิบัติ
หน้าที่ร่วมอยู่กับหน่วยกรมกองทหารก็ให้ปฏิบัติตามข้อนี้ด้วย"

                                      กฎให้ไว้
ณ วันที่ ๑๑ มีนาคม พุทธศักราช ๒๔๘๕
                                                     จอมพล ป. พิบูลสงคราม

นายกรัฐมนตรี

+-------------------------------------------------------------------------------------------------+
                   กฎสำนักนายกรัฐมนตรีออกตามความในพระราชบัญญัติเครื่องแบบ

[รก.๒๔๘๕/๑๘/๗๓๕/๑๗ มีนาคม ๒๔๘๕]